भास्कर न्यूज | रांची
भास्कर न्यूज | रांची
आर्टऑफ लिविंग द्वारा आयोजित महासत्संग में शुक्रवार को दूर दूर से भक्त पहुंचे। गेतलसूद से गाड़ी रिजर्व कर रमेश मुंडा अपने मुहल्ले के लोगों के साथ गुरुजी को देखने आए। उन्होंने बताया कि श्रीश्री को टीवी में देखे थे। जब पता चला यहां भी वे रहे हैं, और किसानों को जैविक खेती के गुर बता रहे हैं, तो अपने साथियों के साथ उनको सुनने आए। उनके साथ महिलाएं भी थी।
स्टेडियम के बाहर ठेेले में रेडिमेड नाश्ता मिल रहा था, जबकि अंदर पांच स्टॉल लगाए गए थे। बॉंबे वेफर्स की ओर से लगाए गए स्टॉल में कई तरह के चिप्स, भुजिया, मठरी आदि था। पानी भी बिक रहा था। हरिद्वार के आश्रम का स्टॉल था, जिसमें राशि के अनुसार लॉकेट, रुद्राक्ष, अष्टधातु की अंगूठी आदि कई धार्मिक सामान थे। श्रीश्री के किताब, सुगंधी का पैकेट, पिक्चर, स्टैंड सहित फोटो आदि थे। अन्य स्टॉल में ऑर्गेनिक चना दाल (300 रुपए किलो), करेला जामुन जूस, घी, बिस्कुट, क्रीम आदि घरेलू सामान मिल रहा था।
स्टेडियम के प्रवेश पथ पर जियो सिम मिल रहा था। यहां मेंबरशिप भी दिया जा रहा था। स्टेडियम के अंदर दाहिने और बेसन का हलवा का प्रसाद पॉली-पैकेट में डाला जा रहा था। यहां करीब 3,000 पैकेट बना।
सात बजे श्रीश्री का प्रवचन शुरू हुआ, पांच बजे से ही उनकी इंतजार में यहां पहुंचे कई भक्त सिर्फ भजन सुनकर निकल गए। रातू रोड निवासी पुष्पा शर्मा पति ज्ञान चंद के साथ सत्संग सुनने पहुंची थी। वे 6.50 बजे भजन सुनकर निकल गई। कहा कि श्रीश्री को सुनने आए थे, लेकिन वे अभी तक मंच पर नहीं पहुंचे हैं। ज्यादा देर इंतजार नहीं कर सकते हैं। पति की मीटिंग है। घर का काम भी है। मोरहाबादी से आई नीतू वर्मा को भी श्रीश्री को नहीं सुन पाने का अफसोस था।
महासत्संग में कोई चिप्स खरीद रहा था, तो कोई ले रहा था श्रीश्री का फोटो
bho_Deva bho_Deva hin_Deva hin_Deva hin_Deva hin_Deva hin_Deva